OB soek antwoorde ná man glo sterf weens laat ambulans | Maroela Media
Die man se vrou het Woensdag 'n klag by die OB, adv. Thuli Mandonsela, ingedien toe sy 'n verrassingsbesoek aan die Frere-hospitaal afgelê het, het Kgalalelo Masibi, die OB se woordvoerder, gesê.
Die bejaarde vrou sê hulle het Dinsdag omstreeks 12:00 'n ambulans ontbied, maar teen 17:00 het daar nog nie een opgedaag nie. Die vrou sê sy is herhaaldelik gerus gestel dat 'n ambulans onderweg is. Teen 17:00 het die gesin 'n voertuig gehuur om die man na die hospitaal te neem, waar hy later gesterf het. Die bejaarde se naam en die oorsaak van sy dood is nie bekend gemaak nie.
"Die nooddienste moet ondersoek instel hoekom 'n ambulans nooit by die huis opgedaag het nie, selfs al het die oproepsentrum se agente die vrou verseker dat een op pad is," het Mandonsela gesê.
Sy het ook gesê die hospitaal moet ondersoek instel of die man se lewe gered kon word as 'n ambulans vroeër opgedaag het.
Mandonsela se besoek was deel van haar kantoor se "nasionale belangegroep-dialoog" wat volgende week op Gauteng gaan fokus.
Daardie enigste ambulans wat nog kon beweeg het was seker gebruik as 'n taxi in daardie tyd.
Daar was seker te veel mense wat van die ambulans gebruik gemaak het. Dit dien mos deesdae as taxi's en om inkopies te gaan doen. Is 24/7 besig.
Een tree vorentoe is vooruitgang…maar al wat ek sien is tien tree agteruit…elke dag gebeur dit in ons land ???
Dit gebeur soveel keer. Ons het eendag 'n ambulans laat kom vir 'n tannie wat 'n beroerte gehad, siestog sy was vreeslik deurmekaar en kon glad nie sien na die beroerte nie. Agt ure later het ons nog steeds gewag. Met die tyd van die oproep, 9 uur in die oggend het Medi Kliniek gese die ambulans is oppad, twee ure later toe ons weer bel, is daar gese dat dit oppad is Malmesbury toe, moet iemand gaan aflaai het by Swartland hospitaal en oppad terug sal dit die vrou kom oplaai in Riebeek Kasteel en dan Paarl toe neem,… Lees meer »